**Мунайтбасова Кымбат Булатовна**

**Ақтөбе облысы, Әйтеке би ауданы, «Айгөлек» мектепке дейінгі ұйымының**

**cаз жетекшісі**

**Мектеп жасына дейінгі балаларға музыка арқылы эсетикалық тәрбие беру**

Қазіргі кездегі қоғамның алдында тұрған өзекті мәселелердің бірі - жеке тұлғаның рухани құлдырауы, адамгершілік бағдарларын жоғалту қаупінің төнуі болып тұр. Сондықтан, өскелең ұрпақты тәрбиелеуде қазіргі қоғам үшін өмірлік маңызды мәселелеріне бетбұрыс жасау қажет, адамгершілік тәрбиесін қамтамасыз ету, рухани құлдырауға, тұтынушылыққа қарсы тұру, балалардың бойында белсенді интеллектуалдық әрекет етуге деген ниеті мен қажеттілігін оятуымыз керек. Көптеген жылдар бойы пікірталастар жүріп келеді: мамандар арасында мектеп жасына дейінгі балалардың музыкалық тәрбиесі жөнінде жақсы бағдарлай алатын педагогтер бар, бұл бір жағынан, ал екінші жағынан – мектеп жасындағы балалардың музыкалық тәрбиесі жөніндегі мәселелерді жақсы білетін мамандар бар. Мектеп мұғалімдерінің айтуынша: «бірінші класс оқушыларымен жұмыс істеу қиын, себебі, олар бір де композитордың атын атай алмайды, балабақшада үйренген әндерін білмейді». Тәрбиешілер болса: «Балалар бақшада ән айтуға, билеуге үйренетін еді, ал мектепте тек музыка сабағы болады». Өкінішке орай, екі жақтың да пікірі дұрыс. Бала балабақшада музыкалық тәрбие алғаннан кейін, мектептің қолайлы музыкалық ортасына түсетіні сирек кездеседі. Сонымен бірге, балабақшаның музыка жетекшісі мен мектептің музыка мұғалімі арасындағы өзара әрекеттестігін іс жүзінде баланың бастапқы кезеңде жинақтаған білімнің сабақтастығынан көреді.  
 Мектепке дейінгі ұйым баланың түсетін ең алғашқы тәрбие беретін мекемесі, және де ол баланың қабілеттерінің дамуына, оның дүниетанымына ықпал етпеуі мүмкін емес.         
 Мектепке дейінгі ұйымда музыкалық тәрбие беруді ұйымдастыру туралы айту үшін, бірінші кезекте музыкалық тәрбиенің міндеттерін, музыка сабақтары не үшін қажет екендігін анықтау керек.        
 Музыка ежелде пайда болып, адамның жеке қасиеттерінің, оның рухани әлемін қалыптастырудың маңызды құралы болып саналды. Әр түрлі кезеңде жазылған музыканы тыңдай отырып, адамдар өз ойын, сезімдерін көрсетудің түрлі дәуірде болған тәсілдері туралы түсінік алады. Өмір көріністерін бейнелей отырып, танымдық рөл орындайтын музыка адамға әсер етеді, оның сезімін тәрбиелеп, талғамын қалыптастырады. Мазмұны бойынша кең диапазонына ие болып, музыка тыңдаушының эмоционалдық әлемін байыта түседі.

Музыкалық тәрбиені неғұрлым ертерек бастаған маңызды, бұл баланы музыкалық мәдениеттің алуан түрлілігіне қатыстыру үшін керек. Балабақшадағы музыкалық тәрбие баланың дамуына кешенді ықпал етеді, атап өтсек, ол рухани, мәдени, жеке тұлғалық қырынан, сондай ақ түрлі жаттығуларды орындау арқылы физикалық тұрғыдан.

Өнер түрлері адамға әсер етудің ерекше құралдарына ие, ал музыка болса, балаға ерте кезеңнен бастап ықпал етуге мүмкіндігі бар. Бала жатырда болған кезеңде оның әрі қарай дамуына маңызы зор екендігі дәлеледенген: болашақ ана тыңдаған музыка баланың қал- жағдайына әсер етеді, тіпті оның талғамын, таңдауын қалыптастыруы мүмкін. Балалардың бойында музыкалық қызметтің түрлерін меңгеру процесінде біртіндеп (қабылдау, орындау, шығармашылық) табиғатпен қаланған ең жақсысын дамыту қажет, түрлі туа біткен қабілеттері негізінде жалпы және арнайы музыкалық қабілеттерін дамыту керек.  
Мектепке дейінгі жас баланың негізгі қабілеттері қаланатын кезең болып табылады, оның дарыны көріне бастайды, жеке тұлғаның белсенді дамуы жүзеге асады. Бұл жастағы бала ақпаратқа аса сезімтал деп айтуға болады, сондай ақ өзін кез келген салада жүзеге асыра алады. Музыка баланың шығармашылыққа жолын ашады, тұйықтықтан арылып, әлемге ашық болуға мүмкіндік береді.              Музыка балалардың музыкалық қабілеттерін дамытуға ғана емес, сонымен қатар баланың әлеуметтенуіне ықпал етіп, оны «үлкендер әлеміне» дайындайды, оның рухани мәдениетін қалыптастырады.   
Балабақшадағы сабақтарда, отбасында музыка туралы белгілі бір білім, білік, дағдыларын алып, балалар музыкалық өнерге араласады. Музыкалық тәрбие процесінде осы алған білім, білік, дағдыларын алу ғана мақсаты болып қалмай, балалардың қызығушылықтары, талғамдары, мүдделерінің қалыптасуына, яғни, музыкалық эстетикалық сана сезімі элементтерін қалыптастыруға тырысу қажет.   
 Баланың эмоциясын, қызығушылықтарын, талғамын дамыта отырып қана қоймай, оны музыка мәдениетіне қатыстыруға, оның негізін қалауға болады, сондай ақ, эстетикалық тәрбие музыкалық және поэзиялық түйсігін дамытады, табиғат сұлулығын, бейнелеу және музыка өнері шығармаларының әсемдігін қабылдау қабілетін дамытып, қиялын, эмоционалдық реакцияларын белсенді етеді.   
 Музыкалық тәрбиенің негізгі міндеттері ретінде келесіні санауға болады:   
- түрлі музыкалық әрекет арқылы музыкалық және шығармашылық қабілеттерінің дамуы (әр баланың мүмкіндіктерін ескере отырып);   
- музыкалық мәдениеттің бастауын қалыптастыру, жалпы рухани мәдениетті қалыптастырудағы көмек.

Білім беру мекемесі мен отбасы алдындағы тұрған маңызды міндет: музыканы қабылдаудың әдеби шығармалармее театр және бейнелеу өнерімен өзара байланыста қалыптастыру. Ол үшін ата-аналар үшін кеңестер өткізіп, балаларды өнер шығармаларымен таныстырудың дүниежүзілік тәжірибесмен таныстыру қажет. Балалар ата- аналармен бірге сахналау, қойылымдарға, әдеби -музыкалық композицияларға қатысуы тиіс. Отбасының көмегі әлбетте, баланың музыкалық тәрбиесінде маңызды, бірақ басты болып мұнда білім беру мекемесі қалады, ол баланың жеке тұлғасының толыққанды дамуына, оның музыкалық мәдениетін дамытуға ықпал етуі тиіс, оның дарынын керек арнаға бағыттау керек. Бұл мақсаттарды жүзеге асыру үшін балалардың музыкалық тәрбиесі бойынша педагогтердің жұмысын сапалы ұйымдастыру қажет. Балаға ерте жастан бастап музыкалық тәрбие беруін дұрыс ұйымдастыру олардың сезім, ақыл ой, ерік салаларында дағдыларға ие болу мүмкіндігін беріп, жеке тұлғаның адамгершілік –эстетикалық дамуына әсер ететіні сөзсіз. Музыка сабақтары ойын әдістеріне негізделіп, музыка қызметінің басқа тәрбиелік бағыттарымен үйлесімділікте өтуі мүмкін, бұл баланың ұйымдастырылған оқу қызмтінде жалпы дамуын қамтамасыз етеді. Музыка баланың тұлғалық аясын дамытуға: оның ақыл -ой, дене, шығармашылық қабілеттерінің қалыптасуына қолайлы ықпал етеді. Осылайша, музыкалық қызметті жоспарлау, баланың балабақшадағы кешенді дамуының, музыкалық тәрбиенің табысты болуына негіз болады деген қорытынды жасауға болады. Педагогтер мен ата -аналардың ұйымдасқан қызметі балаға эстетикалық тәрбие мен музыкалық мәдениеттің негізін қалыптастыруға мүмкіндік береді. Бұл бала үшін шығармашылық даму әлемін ашып, оның әлеуметтенуіне ықпал етеді. Музыкалық тәрбие беру процесіне педагогтің шеберлігі, оның білімі, біліктілігі, балаларды қызықтыра білу қабілеті маңызды әсер етеді. Мектепке дейінгі ұйымның басты міндеттерінің бірі - ұжымның дұрыс үйлестірілген жұмысы, қажетті құралдармен жабдықталуы және ата -аналарды осындай маңызды іске қатыстыру болып табылады.